cyanic-selkie/wikianc huggingface dataset:
ইয়াওসাং
উদযাপন
স্থানীয়রাও এই আনন্দ উৎসবটি উদযাপনের জন্য ভোজনে অংশ নেয়। বেশ কিছুকাল ধরে দেখা যাচ্ছে, তৃণমূল পর্যায়ে খেলাধুলার ক্ষেত্রে প্রতিভা অন্বেষণের অন্য, এই উৎসবকে কাজে লাগানো হচ্ছে। এটি মাইতেইদের সমৃদ্ধ ক্রীড়া চেতনার সাথে সামঞ্জস্যপূর্ণ।
চিত্রকার
থাম্ব|253x253পিক্সেল|১৯৪৭ সালে পৃথ্বী মান চিত্রকার কর্তৃক রচিত বৌদ্ধ দেবী সবুজ তারার চিত্রকর্ম থাম্ব|250x250পিক্সেল|বিষ্ণু মণ্ডল প্রদর্শিত পৌভা চিত্র (১৫শ শতক) চিত্রকার (দেবনাগরী: चित्रकार) নেপালের কাঠমান্ডু উপত্যকার নেওয়ার সম্প্রদায়ের একটি জাতি। নেওয়ারদের পেশা অনুসারে বিভক্ত বর্ণ ব্যবস্থানুসারে চিত্রকারেরা ছিলেন মূলত চিত্রশিল্পী এবং মুখোশ প্রস্তুতকারক। নেপাল ভাষায় এই গোত্রের মানুষকে "পুন্" (पुं) বা "পুনা" বলা হয়। সংস্কৃত ভাষায় চিত্রকার শব্দের আক্ষরিক অর্থ চিত্র নির্মাতা যেখানে সংস্কৃতে "চিত্র" হলো ছবি এবং "অকার" অর্থ নির্মাতা।
ঐতিহ্যবাহী পেশা
চিত্রকার বা পুনেরা মন্দির, প্রার্থনা কক্ষ এবং মুরালগুলিতে ব্যবহারের জন্য পৌভা নামক শিল্পকর্ম, ধর্মীয় নৃত্যের জন্য ব্যবহৃত মুখোশ এবং ধর্মীয় উৎসবের সময় ব্যবহৃত চিনামাটিতে আঁকা ও কাঠের ব্লক প্রিন্ট তৈরি করে থাকে। প্রাচীন কাল থেকে শ্রমের বিভাজন অনুসারে এই কাজের দায়িত্ব বাবা থেকে পুত্রের হাতে সমর্পিত হয়ে আসছে। শৈল্পিক উদ্যোগে, মহিলারা সাধারণত গৌণ ভূমিকা পালন করে থাকে।
জাতিগতভাবে, অন্যান্য নেওয়ার সম্প্রদায়ের মতো চিত্রকররা বিভিন্ন ইন্দো-আর্য এবং তিব্বত-বর্মণ উপজাতিসহ বিচিত্র উৎস থেকে জাত। এ কারণে সহজে ধারণা করা যেতে পারে যে, চিত্রকররা স্বজাতীয় বা জাতিগতভাবে সমজাতীয় গোষ্ঠীর চেয়ে ভিন্ন ভিন্ন গোষ্ঠীর। কাঠমান্ডুতে এই বর্ণপ্রথাটি ক্রমশ ক্ষয়িষ্ণু হলেও, এখনও কিছু পুন বা চিত্রকর পরিবার শিল্পী হিসাবে তাদের ঐতিহ্যবাহী ভূমিকা অনুসরণ করে চলেছে। এই পুন বা চিত্রকারেরা তান্ত্রিকতায় বিশ্বাসী এবং এরা বৌদ্ধ ও হিন্দু উভয় ধর্মই অনুশীলন করে থাকেন।
"পুন" শব্দটি পালি অথবা সংস্কৃত শব্দ "পুয়ন্ত্র", "পট্টা", "পট" বা "কাপড়" থেকে এসেছে বলে মনে করা হয়। "পৌভা" নামে পরিচিত ধর্মীয় চিত্রটিও "পুরাণ" বা "পট্টা" থেকে এসেছে। এই চিত্রগুলো সাধারণত কাপড় বা সুতি কাপড়ের উপর প্রাণীজ আঠা এবং কাদামাটি দিয়ে তৈরি করা হয়ে থাকে।
দ্য টেল অব ডেসপ্যারক্স (চলচ্চিত্র)
দ্য টেল অফ ডেসপ্যারক্স একটি ২০০৮ খ্রিস্টাব্দে মুক্তিপ্রাপ্ত কম্পিউটার অ্যানিমেশন চলচ্চিত্র । এই চলচ্চিত্রটি পরিচালনা করেছিলেন স্যাম ফেল এবং রব স্টিভেনহ্যাগেন । কেট ডিক্যামিলোর একই নামের ২০০৩ খ্রিস্টাব্দে প্রকাশিত ফ্যান্টাসি বইয়ের উপরে এটি নির্মিত হয়েছিল ।
গাজীপুর সিটি কর্পোরেশন নির্বাচন, ২০২৩
গাজীপুর সিটি কর্পোরেশন নির্বাচন ২০২৩ হল বাংলাদেশের একটি স্থানীয় নির্বাচন, যা ২৫ মে ২০২৩ তারিখে গাজীপুরের পরবর্তী মেয়র ও কাউন্সিলরদের নির্বাচন করার জন্য অনুষ্ঠিত হয়। এই নির্বাচনে জায়েদা খাতুন মেয়র হিসাবে নির্বাচিত হন।
মেয়র নির্বাচন
গাজীপুর সিটি করপোরেশন নির্বাচনে আওয়ামী লীগের প্রার্থী আজমত উল্লাহ খানকে পরাজিত করে জায়েদা খাতুন মেয়র নির্বাচিত হন।
কাউন্সিলর নির্বাচন
সিটি কর্পোরেশন নির্বাচনে কাউন্সিলর পদে ৫৭টি ওয়ার্ডে ২৭৪ জন এবং ১৯টি সংরক্ষিত মহিলা ওয়ার্ডে ৭৯ জন নির্বাচনে অংশ নেন। ৫৭টি ওয়ার্ডের মধ্যে ৪৭টি ওয়ার্ডে আওয়ামী লীগের নেতা-কর্মীরা জয়ী হন। বাকি ১০টিতে এই নির্বাচনে অংশ নেওয়ায় বিএনপি থেকে বহিষ্কৃত নেতারা জয়ী হন।
বিশ্ব রাজনীতি
থাম্ব|রবিনসন অভিক্ষেপে বিশ্বের রাজনৈতিক মানচিত্র বিশ্ব রাজনীতি বা বৈশ্বিক রাজনীতি বলতে বিশ্বের রাজনৈতিক ঘটনাবলির একটি বিশ্বব্যাপী সামগ্রিক চিত্রকে বোঝায় যেখানে কেবলমাত্র বিশ্ব পর্যায় নয়, বরং বৈশ্বিক, জাতীয়, আঞ্চলিক, ইত্যাদি সমস্ত স্তরের রাজনৈতিক ঘটনাবলি ও তাদের মধ্যকার আন্তঃসম্পর্কের বিষয়গুলি অন্তর্ভুক্ত। বিশ্ব রাজনীতির গবেষণা তাই আন্তর্জাতিক রাজনীতির গবেষণা অপেক্ষা ভিন্ন একটি ক্ষেত্র, এবং এগুলি একে অপরের পরিপূরক ভূমিকা পালন করে। আন্তর্জাতিক রাজনীতি বিগত দশকগুলিতে ধীরে ধীরে বৈশ্বিক রাজনীতিতে রূপান্তরিত হচ্ছে। সনাতনি রাষ্ট্র ও জাতীয় সরকারগুলির পাশাপাশি আন্তর্জাতিক অঙ্গনে নতুন নতুন অংশগ্রহণকারীর আবির্ভাব ঘটেছে।
বিশ্ব রাজনীতিতে আন্তঃসংযুক্ততা ও আন্তঃনির্ভরশীলতার মাত্রা বৃদ্ধি পেয়েছে, তবে সর্বত্র সমভাবে নয়। আন্তর্জাতিক পর্যায়ে নৈরাজ্যমূলক পরিস্থিতিকে প্রতিস্থাপন করে আঞ্চলিক ও বৈশ্বিক সুশাসনের একটি পরিকাঠামোর উদ্ভব হয়েছে। বিশ্বের বিভিন্ন স্থানের মধ্যে রাজনৈতিক, অর্থনৈতিক, সাংস্কৃতিক ও অন্যান্য পর্যায়ে যে জটিল আন্তঃসংযুক্ততার জালিকাব্যবস্থার উদ্ভব ঘটেছে, সেই ব্যাপারটিকে বিশ্বায়ন নাম দেওয়া হয়েছে। বিশ্বায়নের ফলে বিশ্বের যেকোনও স্থানের মানুষের দৈনন্দিন জীবন বহুদূরে অবস্থিত ঘটনাবলি বা গৃহীত সিদ্ধান্ত দ্বারা উত্তরোত্তর প্রভাবিত হচ্ছে। বিশ্বায়নকে মূলত অর্থনৈতিক বিশ্বায়ন, সাংস্কৃতিক বিশ্বায়ন ও রাজনৈতিক বিশ্বায়ন - এই তিনটি শ্রেণীতে ভাগ করে আলোচনা করা হয়। তবে বিশ্বায়ন বলে আদৌ কিছু আছে কি না, থাকলেও কোনও তাৎপর্যপূর্ণ কিছু কি না এবং বিশ্ব রাজনীতির রূপান্তরে এর ভূমিকা কতটুকু - এসব ব্যাপারে প্রচুর বিতর্ক বিদ্যমান।
বিশ্ব রাজনীতি নিয়ে দুইটি মূলধারার দৃষ্টিভঙ্গি বিদ্যমান-- বাস্তববাদ ও উদারপন্থীবাদ। দুইটিতেই বিশ্বায়নকে ইতিবাচক দৃষ্টিতে দেখা হয় এবং রাষ্ট্রসমূহের সম্পর্কের মধ্যে সংঘাত ও সহযোগিতার ভারসাম্য নিয়ে আলোচনা করা হয়, যদিও উক্ত ভারসাম্যের প্রকৃতি সম্পর্কে এই দুই দৃষ্টিভঙ্গির মধ্যে যথেষ্ট পার্থক্য আছে। মূলধারার বিপরীতে বিশ্ব রাজনীতি নিয়ে সমালোচনামূলক দৃষ্টিভঙ্গি বা তত্ত্বসম্ভারও বিদ্যমান। এগুলিতে বর্তমানে বিশ্ব রাজনীতিতে বিরাজমান স্থিতাবস্থার (status quo)-র নেতিবাচক সমালোচনা করা হয় এবং এই ব্যবস্থাতে প্রান্তিক বা নিপীড়িত দলগুলির উপর বেশি জোর দেওয়া হয়।
বহু-মহাবিশ্ব
থাম্ব|দ্বিতীয় স্তরের মাল্টিভার্স বা বহু-মহাবিশ্ব। প্রতিটি ডিস্ক একটি বুদ্বুদ মহাবিশ্ব । মহাবিশ্ব ১ থেকে মহাবিশ্ব ৬ বিভিন্ন বুদবুদ, আমাদের মহাবিশ্ব বুদবুদগুলির মধ্যে একটি মাত্র। বহু-মহাবিশ্ব (Multiverse) (বা অধি-মহাবিশ্ব) হল মহাবিশ্বগুলির প্রকল্পিত সম্ভাব্য সেট, যার মধ্যে, আমরা যে মহাবিশ্বে বসবাস করি সেটিও অন্তর্ভুক্ত। একত্রে এই মহাবিশ্বগুলি বিদ্যমান : এই স্থান, সময়, পদার্থ, শক্তি, এবং ভৌত নীতিগুলি এবং ধ্রুবকগুলি যেগুলি তাদের বর্ণনা করে, সবকিছু গঠন করে।
এই মাল্টিভার্সের মধ্যে বিভিন্ন মহাবিশ্বকে "সমান্তরাল মহাবিশ্ব", "অন্যান্য মহাবিশ্ব", অথবা "বিকল্প মহাবিশ্ব" বলা হয়।
ধারণার উৎস
১৯৫৩ সালে ডাবলিনে এরভিন শ্রোডিঙার একটি ভাষণ দিয়েছিলেন, যেখানে তিনি কৌতুকপূর্ণভাবে তাঁর শ্রোতাদের সতর্ক করেছিলেন এই বলে যে তিনি যা বলতে যাচ্ছেন তা হয়ত 'উন্মাদের কথা বলে মনে' হবে। তিনি বলেছিলেন যে, যখন তার নোবেল সমীকরণগুলি বিভিন্ন ইতিহাস বর্ণনা করছে বলে মনে হচ্ছে, তখন এগুলি "বিকল্প নয়, কিন্তু সব সত্যিই একযোগে ঘটেছে"। এটিই মাল্টিভার্সের অলীক উপন্যাসের বাইরে সবচেয়ে পুরানো তথ্যসূত্র।
আমেরিকান দার্শনিক এবং মনোবিজ্ঞানী উইলিয়াম জেমস ১৮৯৫ সালে প্রথম "মাল্টিভার্স" উক্তিটি ব্যবহার করেন; যদিও তিনি একটি ভিন্ন প্রেক্ষাপটে ব্যবহার করেছিলেন।
অনন্ত মহাবিশ্বের (ইংরেজি: Multiverse) তত্ত্ব অনুযায়ী আমাদের দৃশ্যমান মহাবিশ্ব একটি নয়, অসংখ্য। এই ধারণাটি বিগ ব্যাং তত্ত্বের পরবর্তী তাত্ত্বিক উন্নয়নের মাধ্যমে আধুনিক পদার্থবিজ্ঞানের জগতে স্থান করে নিয়েছে বলে মনে করা হচ্ছে। আমাদের মহাবিশ্ব যদি কোয়ান্টাম ফ্লাকচুয়েশনের মধ্য দিয়ে স্থান-কালের শূন্যতার ভিতর দিয়ে আবির্ভূত হয়ে থাকে, তবে এই পুরো প্রক্রিয়াটি কিন্তু একাধিকবার ঘটতে পারে, এবং হয়ত বাস্তবে ঘটেছেও। এই একাধিক মহাবিশ্বের অস্তিত্বের ব্যাপারটি প্রাথমিকভাবে এডোয়ার্ড ট্রিয়ন আর পরবর্তীকালে মূলতঃ আঁদ্রে লিন্ডে এবং আলেকজাণ্ডার ভিলেঙ্কিন-এর গবেষণা থেকে বেরিয়ে এসেছে। ধারণা করা হয় যে, ইনফ্লেশনের মাধ্যমে সম্প্রসারিত মহাজাগতিক বুদ্বুদ থেকে আমাদের মহাবিশ্বের মতই অসংখ্য মহাবিশ্ব তৈরী হয়েছে, যেগুলো একটা অপরটা থেকে সংস্পর্শবিহীন অবস্থায় দূরে সরে গেছে। এ ধরনের অসংখ্য মহাবিশ্বের একটিতেই হয়ত আমরা অবস্থান করছি অন্য গুলোর অস্তিত্ব সম্বন্ধে একেবারেই জ্ঞাত না হয়ে। স্ট্রিং তত্ত্বিকদের গণনা থেকে জানা গিয়েছে যে, ১০৫০০টির মতো ভ্যাকুয়াম স্তরের তথা মহাবিশ্বের অস্তিত্ব থাকতে পারে । দীর্ঘদিন ধরে এই তত্ত্বকে যাচাইযোগ্যতা এবং পরীক্ষণযোগ্যতার অভাবে অভিযুক্ত করা হলেও সম্প্রতি অনন্ত মহাবিশ্বের কিছু পরীক্ষালব্ধ প্রমাণ পাওয়া গিয়েছে বলে দাবী করা হয়েছে।
প্রমাণের জন্য অনুসন্ধান
২০১০ সালের কাছাকাছি সময়ে, স্টিফেন এম. ফিনির মত বিজ্ঞানীরা উইলকিনসন মাইক্রোওয়েভ অ্যানাইসোট্রপি প্রোবের (ডব্লিউএমএপি) তথ্য বিশ্লেষণ করেন। তারা দাবি করেন যে আমাদের মহাবিশ্বের সাথে সুদূর অতীতে অন্যান্য (সমান্তরাল) মহাবিশ্বের সাথে সংঘর্ষ ঘটেছিল এরকম প্রমাণ তারা পেয়েছেন। তবে, ডব্লিউএমএপি এবং প্ল্যাংক কৃত্রিম উপগ্রহ, যার রেজল্যুশন ডব্লিউএমএপি-এর থেকে ৩-গুণ বেশি, থেকে পাওয়া তথ্য পুঙ্খানুপুঙ্খ বিশ্লেষণ করে এরকম কোনও বুদ্বুদ মহাবিশ্ব সংঘর্ষ সম্বন্ধে কোন পরিসংখ্যানগত উল্লেখযোগ্য প্রমাণ পাওয়া যায় না। উপরন্তু, আমাদের উপর অন্যান্য মহাবিশ্বের মহাকর্ষীয় আকর্ষণের কোন প্রমাণ নেই।
নিখিলা বিমল
নিখিলা বিমল (জন্ম: ৯ মার্চ, ১৯৯৪) একজন ভারতীয় অভিনেত্রী যিনি মূলত মালয়ালম এবং তামিল চলচ্চিত্রের পাশাপাশি তেলুগু চলচ্চিত্রেও অভিনয় করে থাকেন। চলচ্চিত্র শিল্পে তার অভিষেক ঘটে ২০০৯ সালের মালয়ালম চলচ্চিত্র ভাগ্যদেবতা দিয়ে।  ২০১৬ সালে তিনি লতা'র ভূমিকায় অভিনয় করে ভেট্রিভাল চলচ্চিত্রের মাধ্যমে তামিল চলচ্চিত্রে অভিষেক করেছিলেন।
ব্যক্তিগত জীবন
নিখীল বিমল কেরলের তালিপরম্বে জন্মগ্রহণ করেছিলেন। তার বাবা পরিসংখ্যান বিভাগের একজন অবসর চাকুরীজীবি এবং মা নৃত্যশিল্পী। তার বড় বোন আখিলা বিমল দিল্লীর জওহরলাল নেহেরু বিশ্ববিদ্যালয়ের থিয়েটার আর্টের গবেষণা পণ্ডিত। তিনি স্যার সৈয়দ কলেজ, তালিপরম্ব থেকে ২০১৬ সালে বি.এসসি (উদ্ভিদ) স্নাতক হন।
কর্মজীবন
নিখিলা টেলিভিশনে তার অভিনয় জীবন শুরু করেছিলেন শ্যালম টিভিতে প্রচারিত সেন্ট আলফোন্সায় একটি প্রামাণ্যচিত্রের মাধ্যমে। বড়পর্দার তার আত্মপ্রকাশ ঘটে ২০১৫ সালে শ্রীবালা কে. মেননের চলচ্চিত্র লাভ ২৪x৭ দিয়ে। ছবিটিতে তিনি দিলিপের বিপরীতে নারী মূখ্য চরিত্রে অভিনয় করেছিলেন। তামিল চলচ্চিত্রে তার অভিষেক হয় পানজুমিত্তাই দিয়ে, ছবিটিতে তিনি মা কা পা আনন্দের বিপরীতে মূখ্য ভূমিকায় অভিনয় করেছিলেন। তার মুক্তিপ্রাপ্ত প্রথম তামিল চলচ্চিত্র ভেত্রিভাল (২০১৬)-এ (২০১৬)। ছবিতে তিনি তিন নায়িকার একজন হিসাবে লতার চরিত্রে অভিনয় করেছিলেন, তার অভিনয় সবার দ্বারা প্রশংসিত হয়েছিল। যদিও তার ভূমিকাটি সাধারণ ছিল, তবুও তিনি সেই ছবিতে অভিনয়ের জন্য সবার নজরে এসেছিলেন। নিখিলা কিদারি চলচ্চিত্রে অভিনয়ের জন্য প্রস্তাব পেয়েছিলেন। কিদারি (২০১)) ছবিটিও প্রশংসিত এবং বাণিজ্যিকভাবে সফল হয়েছিল এবং চেম্বা'র চরিত্রে তার অভিনয়টি সমালোচকদের দ্বারা প্রশংসিত হয়েছিল। তেলুগু তার অভিষেক হয় মেদা মীদা আবায়ি চলচ্চিত্রটি দিয়ে। তার তৃতীয় মালায়ালাম চলচ্চিত্র অরবিন্দান্তে আথিধিকালও দর্শকদের দ্বারা বেশ প্রশংসিত হয়েছিল। ২০১৮ সালে তার মুক্তিপ্রাপ্ত শেষ চলচ্চিত্রটি ছিল ফাহাদ ফজিল অভিনীত নঞ্জন প্রকাশন। ।
২০১৭ সালে নিখিলা কিদারি চলচ্চিত্রে তার ভূমিকার জন্য সিমা অ্যাওয়ার্ডে শ্রেষ্ঠ নবাগতা অভিনেত্রীর জন্য মনোনীত হয়েছিলেন। ২০১৯ সালে কেরালার কৌমুডি ফ্ল্যাশ মুভিজে অরবিন্দান্তে আথিধিকালের জন্য তিনি সর্বাধিক জনপ্রিয় অভিনেত্রীর পুরস্কার জিতেছিলেন। অরবিন্দান্তে আথিধিকালে চলচ্চিত্রের জন্য ২০১৯ সালে তিনি শ্রেষ্ঠ তারকা জুটি পুরস্কার জিতেছিলেন।
তা'ই-সি-তু-ব্যাং-ছুব-র্গ্যাল-ম্ত্শান
তা'ই-সি-তু-ব্যাং-ছুব-র্গ্যাল-ম্ত্শান (১৩০২–১৩৬৪) তিব্বতের ফাগ-মো-গ্রু-পা রাজবংশের প্রতিষ্ঠাতা ছিলেন।
শাসন প্রণালী
ইউয়ান সাম্রাজ্যের শেষ সময়েও ব্যাং-ছুব-র্গ্যাল-ম্ত্শানের সঙ্গে ইউয়ান সম্রাটরা কেন্দ্রীয় ও আঞ্চলিক সরকারে সম্পর্ক রক্ষা করতেন। কিন্তু ব্যাং-ছুব-র্গ্যাল-ম্ত্শানের উদ্দেশ্য ছিল ট্যাং রাজবংশের আমলে তিব্বত সাম্রাজ্যের অতীত গৌরব ফিরিয়ে এনে তিব্বতীদের মধ্যে জাতীয়তাবাদী মনোভাব সৃষ্টি করা এবং তিব্বতে মঙ্গোল শাসনের অবসান ঘটানো।  তিনি তিব্বত সাম্রাজ্যের মহান সম্রাট স্রোং-ব্ত্সন-স্গাম-পোর প্রশাসনিক ব্যবস্থা ও বিচারব্যবস্থার নীতি গ্রহণ করেন।  তিনি ইউয়ান সাম্রাজ্যের দ্বারা প্রচলিত তিব্বতের তেরোটি প্রশাসনিক বিভাগকে বাতিল করে মধ্য তিব্বতকে বিভিন্ন র্দ্জোং  বা জেলায় বিভক্ত করেন। র্দ্জোং-দ্পোন  জেলার প্রধানদের প্রাচীন তিব্বত সাম্রাজ্যের সময়ের রীতিনীতি ও আচার অনুষ্ঠান পালন করতে হত এবং প্রাচীন পোশাক রীতি মেনে চলতে হত।  ব্যাং-ছুব-র্গ্যাল-ম্ত্শান দ্বারা প্রচলিত আইন ব্যবস্থা বিংশ শতাব্দী পর্যন্ত তিব্বতে প্রচলিত ছিল।
নোবেল পুরস্কার ২০১৯
নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৯ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ৭ অক্টোবর তারিখে চিকিৎসাবিজ্ঞানে, ৮ অক্টোবর তারিখে পদার্থবিজ্ঞানে, ৯ অক্টোবর তারিখে রসায়নে, ১০ অক্টোবর তারিখে সাহিত্যে, ১১ অক্টোবর তারিখে শান্তিতে এবং ১৪ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে। এ বছর (২০১৯) মোট ১৪ জন ব্যক্তি নোবেল পুরস্কারে ভূষিত হয়েছেন; যাদের মধ্যে রয়েছে জাপানি (১ জন), কানাডীয় (১ জন), মার্কিন (৩ জন), ইংরেজ (২ জন), সুইস (২ জন), ভারতীয় (১ জন), ফরাসি (১ জন),  ইথিওপিয়ান (১ জন), সুইডিশ (২ জন) ।
চিকিৎসাবিজ্ঞানে নোবেল পুরস্কার ২০১৯
৭ অক্টোবর তারিখে চিকিৎসাবিজ্ঞানে নোবেল পুরস্কার প্রাপকের নাম ঘোষণা করে সুইডেনের ক্যারোলিন্সকা ইনস্টিটিউটের নোবেল কমিটি। মানবদেহে কোষ কীভাবে আক্সিজেনের উপস্থিতি টের পায় এবং এর সঙ্গে মানিয়ে নেয় তা আবিষ্কারের জন্য ২০১৯ সালে চিকিৎসা বিজ্ঞানে নোবেল পুরস্কার দেয়া হয়েছে যৌথভাবে উইলিয়াম কায়েলিন জুনিয়র, স্যার পিটার জে. র‍্যাটক্লিফ ও গ্রেগ এল. সেমেনজাকে। হাভার্ড বিশ্ববিদ্যালয়ের চিকিৎসা শাস্ত্রের অধ্যাপক ও ডানা ফার্বার ক্যান্সার ইনস্টিটিউটের গবেষক উইলিয়াম কাইলিন ক্যান্সারের ঝুঁকি তৈরি করে এমন জেনেটিক সিনড্রম নিয়ে পরীক্ষা চালিয়ে ভিএইচএল নামের একটি জিন থেকে কীভাবে হাইপেল লিনডাউস নামের রোগের উৎপত্তি এবং এর সাথে অক্সিজেনের মাত্রার কী সম্পর্ক তা বের করেছেন; অপরদিকে, জন হপকিন্স ইউনিভার্সিটি স্কুল অব মেডিসিনের অধ্যাপক গ্রেগ সেমেনজা অপর্যাপ্ত অক্সিজেনের সাথে কীভাবে ক্যান্সারের কোষগুলো খাপ খাইয়ে নেয় তা আবিষ্কার করেছেন এবং ফ্রান্সিস ক্রিক ইনস্টিটিউটের ক্লিনিক্যাল রিসার্চ ডিরেক্টর পিটার র‌্যাটক্লিফ হাইপোক্সিয়া নামের একটি রোগে শরীরের কোষগুলো কীভাবে প্রতিক্রিয়া দেখায় তা নিয়ে গবেষণা করেছেন। ক্যারোলিনস্কা ইনস্টিটিউটের নোবেল কর্তৃপক্ষ তাদের বিবৃতিতে জানায়, "ফিজিওলজির (শারীরবৃত্ত) ক্ষেত্রে তিনজনের এ আবিষ্কারের মৌলিক গুরুত্ব রয়েছে এবং তা রক্তশূন্যতা, ক্যান্সার ও আরও অনেক রোগের বিরুদ্ধে লড়াইয়ে আশাপ্রদ নতুন কৌশলের জন্য পথ করে দিয়েছে।"
পদার্থবিজ্ঞানে নোবেল পুরস্কার ২০১৯
রাজকীয় সুয়েডীয় বিজ্ঞান অ্যাকাডেমির (দ্য রয়্যাল সুইডিশ একাডেমি অব সায়েন্স) নোবেল পুরস্কার বিষয়ক সমিতি ৮ অক্টোবর তারিখে পদার্থবিজ্ঞানে নোবেল পুরস্কার প্রাপকদের নাম ঘোষণা করে। ভৌত বিশ্বতত্ত্ব নামক জ্ঞানের শাখায় একাধিক তাত্ত্বিক আবিষ্কার এবং সৌরজগতের বাইরে অবস্থিত একটি নক্ষত্রকে কেন্দ্র করে ঘূর্ণায়মান একটি গ্রহ আবিষ্কারের জন্য যৌথভাবে জিম পিবল্‌স, মিশেল মাইয়র ও দিদিয়ে কেলোজকে ২০১৯ সালে পদার্থবিজ্ঞানে নোবেল পুরস্কার দেয়া হয়। প্রিন্সটন বিশ্ববিদ্যালয়ের পদার্থবিজ্ঞানের অধ্যাপক জিম পিবলস ভৌত বিশ্বতাত্ত্বিক বিষয়াবলি নিয়ে প্রচুর তথ্য আবিষ্কার করেছেন; অপরদিকে, জেনেভা বিশ্ববিদ্যালয়ের নভোপদার্থবিজ্ঞানের অধ্যাপক মিশেল মাইয়র এবং জেনেভা বিশ্ববিদ্যালয় ও ক্যামব্রিজ বিশ্ববিদ্যালয়ের পদার্থবিজ্ঞানের অধ্যাপক দিদিয়ে কেলোজ যৌথভাবে সৌরজগতের বাইরে বহির্গহ (এক্সোপ্ল্যানেট) নামক গ্রহ, যেটি অন্যান্য গ্রহের মতোই নক্ষত্রকে প্রদক্ষিণ করে তা আবিষ্কার করেছেন। রাজকীয় সুয়েডীয় বিজ্ঞান অ্যাকাডেমির নোবেল পুরস্কার সমিতি তাদের বিবৃতিতে জানায়, "মহাবিশ্বের কাঠামো অনুধাবন এবং সৌরজগতের বাইরে একটি নক্ষত্রকে কেন্দ্র করে ঘূর্ণায়মান গ্রহ আবিষ্কারের জন্য পদার্থবিজ্ঞানে এই বছরের নোবেল পুরস্কার দেয়া হয়েছে। তাদের আবিষ্কার আমাদের বিশ্ব সম্পর্কিত ধারণাগুলো চিরকালের জন্য পাল্টে দিয়েছে।।"
কালীনাথ দত্ত
কালীনাথ দত্ত (১৮৪৩ - ?) একজন বাঙালি লেখক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার মজিলপুর শহরে জন্মগ্রহণ করেন ।
কালীনাথ দত্ত উনিশ শতকে তত্ত্ববোধিনী, সমদর্শী প্রভৃতি পত্রিকায় পঞ্চ প্রদীপ ছদ্মনামের লেখক গোষ্ঠীর অন্যতম ছিলেন । ইনি ভারত সংস্কার নামে একটি সাপ্তাহিক পত্রিকা সম্পাদনা করতেন ।
লর্ড লিটনের ডাকে ১৮৭৭ সালে দিল্লিতে সর্বভারতীয় সাহিত্যিক সমাবেশে বাংলার প্রতিনিধিত্ব করেন । মজিলপুর বালিকা বিদ্যালয়ের অন্যতম প্রতিষ্ঠাতা ছিলেন । ১৮৮৮ সালে জয়নগর মজিলপুর পৌরসভার সহকারী সভাপতি হন । বারুইপুরে বঙ্কিমচন্দ্র চট্টোপাধ্যায় ম্যাজিস্ট্রেট হলে কালীনাথ দত্ত তার পেশকারী করতেন ।
তথ্যসূত্র
পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার
মিনি হোয়াইট
মিনি হোয়াইট বিংশ শতাব্দীর প্রথম দিকে স্টোরিভিল পতিতালয়ের মালিক ছিলেন। তিনি ১৯০৭ এবং ১৯১৭ এর মধ্যে নিউ অরলিন্স, লুইসিয়ানার ২২১ নর্থ বেসিন স্ট্রিটে একটি বড় প্রাসাদে পতিতালয় পরিচালনা করেছিলেন। যুদ্ধ ও নৌবাহিনীর চাপে মেয়র মার্টিন বেহরম্যান স্টোরিভিল বন্ধ করে দিলে পতিতালয়টি বন্ধ হয়ে যায়। অন্য ম্যাডাম, জেসি ব্রাউনের সাথে তিনি ঔ প্রাসাদের সহ-মালিক ছিলেন।
ঔষধ পুনরুদ্দিষ্টকরণ
ঔষধ পুনরুদ্দিষ্টকরণ একাধিক ক্ষেত্রে সফলতা অর্জন করেছে। যেমন ভায়াগ্রা বা সিলডেনাফিল শিশ্নোত্থান বৈকল্য এবং ফুসফুসীয় উচ্চ রক্তচাপ নিরাময়ে ব্যবহার করা হয় এবং থ্যালিডোমাইডকে কুষ্ঠরোগ ও রক্তের দেহরসীয় কোষের ক্যান্সার (Multiple myeloma) রোগের চিকিৎসায় ব্যবহার করা হয়। চাগাস রোগের জন্য পোসাকোনাজল ও রাভুকোনাজল ঔষধগুলির রোগীভিত্তিক পরীক্ষণ (Clinical trial) সম্পাদিত হয়েছে। ছত্রাকরোধী ঔষধ ক্লোট্রিমাজল ও কিটোকোনাজলকে ট্রিপানোজোম-নিরোধক চিকিৎসায় প্রয়োগ করা যায় কি না, তা নিয়ে গবেষণা করা হয়েছে।
তবে ঔষধ পুনরুদ্দিষ্টকরণের কিছু খারাপ দিকও আছে। প্রথমত, নতুন রোগের জন্য ঔষধের মাত্রা সাধারণত আদি রোগের জন্য ব্যবহৃত মাত্রা অপেক্ষা ভিন্ন হয়ে থাকে এবং এমতাবস্থায় আবিষ্কারক দলকে রোগীভিত্তিক পরীক্ষণের প্রথম দশা থেকে কাজ শুরু করতে হয়। কিন্তু সেক্ষেত্রে নতুন ঔষধ আবিষ্কারের বিপরীতে পুরাতন ঔষধ পুনরুদ্দিষ্টকরণ প্রক্রিয়ার কোনও আলাদা সুবিধা থাকে না। দ্বিতীয়ত, নতুন রোগে আক্রান্ত এলাকাগুলিতে বিদ্যমান ঔষধসমূহের নতুন করে সূত্রায়ন ও বিতরণের ক্ষেত্রে ঔষধবিজ্ঞানী ও বিষক্রিয়াবিজ্ঞানীদের অংশগ্রহণের পরিমাণ বিরল। তৃতীয়ত, ঔষধ পুনরুদ্দিষ্টকরণ সংক্রান্ত আইনি ক্ষেত্রে বিশেষজ্ঞের অভাব, ইন্টারনেট বা অন্যকোনও প্রকাশনা মাধ্যমে ঔষধ পুনরুদ্দিষ্টকরণের তথ্য প্রকাশ এবং পুনরুদ্দিষ্টকৃত ঔষধের নতুনত্বের ব্যাপ্তি, ইত্যাদি কারণে  পুনরুদ্দিষ্টকৃত ঔষধের কৃতিস্বত্ব (পেটেন্ট) সংক্রান্ত প্রশ্নগুলি জটিল আকার ধারণ করতে পারে।
সেনেগালে ইসলাম
সেনেগালে ইসলাম প্রধান ও রাষ্ট্রীয় ধর্ম। ২০১৭ সালে পিউ রিসার্চ সেন্টার ও দেশটির সরকারি হিসাব মতে, সেনেগালের মোট জনসংখ্যার প্রায় ৯৭% ইসলামের অনুসারী। প্রায় ১১ শতক থেকে সেনেগালে ইসলামের উপস্থিতি রয়েছে। ১০৪০ সালে তকরুর রাজবংশীয় রাজা ওয়ার জাবিরের ইসলাম গ্রহণের সাথে সাথে এই এলাকায় ইসলামের প্রভাব শুরু হয়। সেনেগালে সুফি ইসলামের ব্যাপক প্রভাব রয়েছে। দেশটিতে প্রচলিত প্রধান সুফী তরিকাগুলি হল তিজানিয়া, মুরিদিয়া ও কাদেরিয়া। দেশটিতে শিয়া ও আহমদিয়া জামাতের কিছু সংখ্যক অনুসারী রয়েছে।
দেশটিতে রাষ্ট্রীয়ভাবে ইসলামের ব্যাপক পৃষ্ঠপোষকতা করা হয়। দেশটির কালচার সংস্কৃতিতেও ইসলামের ব্যাপক প্রভাব লক্ষ করা যায়। সেনেগালের স্বাধীনতা দিবস পালিত হয় পবিত্র কুরআন খতমের মাধ্যমে।
ইতিহাস
প্রায় এক সহস্রাব্দ ধরে সেনেগালে ইসলামের সরব উপস্থিতি রয়েছে। ১০৪০ সালে তকরুর রাজা ওয়ার জাবির ইসলাম গ্রহণ করার সাথে সাথে এই এলাকায় ইসলামের প্রভাব শুরু হয়। তখন তিনি তার রাজ্য ও প্রজাদের মাঝে ইসলাম প্রচারের ব্যাপক চেষ্টা করে। তবে তার পার্শ্ববর্তী জোলোফ সাম্রাজ্য নিজেদের  ঐতিহ্যবাহী ধর্মের পক্ষে ইসলামের বিরুদ্ধে প্রতিরোধী হয়ে ওঠে।
ইসলামের প্রসার
১৭ ও ১৮ শতকে ইসলাম গোটা সেনেগাল অঞ্চলে ছড়িয়ে পড়ে এবং তখন ইসলাম অভিজাত ও বণিক শ্রেণীর ধর্মে পরিণত হয়। ১৭৭৬ সালে পশ্চিম আফ্রিকা জুড়ে অন্যান্য ইসলামি আন্দোলন দ্বারা প্রভাবিত হয়ে তুকুল মুসলিমরা ডেনিয়াঙ্ক রাজবংশকে উৎখাত করে একটি অভিজাত ইসলামি রাষ্ট্র গঠন করে। তারা পার্শ্ববর্তী ঐতিহ্যবাহী ধর্মীয় রাষ্ট্রগুলিকে নিয়ে একটি ইসলামি রাষ্ট্র প্রতিষ্ঠার জন্য সামরিক লড়াই শুরু করে। তবে ঐতিহ্যবাহী সের ধর্মাবলম্বী রাজ্যগুলিকে সংযোজন করার সময় এই সম্প্রসারণ সাময়িকভাবে বন্ধ হয়ে যায়। পশ্চিম সুদান থেকেও কাদেরিয়া সুফি তরিকার একটি আন্দোলন তখন সেনেগালের গ্রামাঞ্চলে ছড়িয়ে পড়ে এবং সেনেগালে তারা একটি বড় সংখ্যার অনুসারী অর্জন করে।
ফরাসি উপনিবেশবাদ এবং ইসলাম
১৮ শতকে ফরাসিরা সেনেগালে উপনিবেশ স্থাপন শুরু করে। তখন সেনেগালের মুসলমানরা ফরাসি উপনিবেশের বিরুদ্ধে প্রতিরোধ গড়ে তোলে। বিশেষ করে গ্রামাঞ্চলে সেনেগালিরা সুফিবাদের অধীনে ঔপনিবেশিকতার বিরুদ্ধে ঐক্যবদ্ধ হওয়া শুরু করে এবং ইসলাম হয়ে ওঠে ফরাসিদের বিরুদ্ধে আফ্রিকীয়  প্রতিরোধের এক সমাবেশস্থল। আলহাজ উমর টাল প্রথম পশ্চিম আফ্রিকায় সুফিবাদের তিজানি তরিকার মাধ্যমে একটি শক্তিশালী প্রতিরোধ গড়ে তোলেন। এর আগে তিনি মক্কায় হজ পালন করার সময় তিজানিয়া তরিকায় দীক্ষিত হন। সেনেগালে একটি ইসলামি সাম্রাজ্য তৈরির প্রয়াসে টালকে মুসলিম যোদ্ধাদের সবচেয়ে বিশিষ্ট ধর্মগুরু হিসেবে বর্ণনা করা হয়েছে।
পরবর্তীতে মুরিদিয়া তরিকার মুসলিমরা সেনেগালের হয়ে প্রতিরোধের একই ভূমিকা পালন করে। তখন ফরাসিরা হুমকি অনুভব করে এবং এই আন্দোলনের নেতাদের লক্ষ্য করে গ্রেফতার করা শুরু করে। তবে ফরাসিদের এই অবিচার তাদরে জনপ্রিয়তা ও নেতার প্রতি তাদের চরম শ্রদ্ধাকে আরো বাড়িয়ে তোলে। আজ অবধি ফরাসি আধিপত্যবাদ বিরোধী নেতা চেখ বাম্বা সেনেগালে প্রতিরোধের একজন গুরুত্বপূর্ণ নেতা হিসাবে সম্মানিত হন। তবে সুফিদের বিপরীতে কিছু মুসলিম ফরাসিদের সহযোগিতা করে ; এমনকি তারা ফরাসি সরকারের ক্ষমতার পদ লাভ করে। মুসলিম প্রতিরোধ আন্দোলনগুলি ফরাসি কর্তৃপক্ষকে তাদের  সহযোগিতায় ক্ষুব্ধ প্রতিক্রিয়া জানায় এবং তাদের কার্যক্রমকে ভণ্ডামি বলে অভিহিত করে।
সংস্কারবাদী আন্দোলনগুলির মধ্যে সবচেয়ে পরিচিত আন্দোলন ছিল ইউনিয়ন কালচারেল মুসুলমানে, যা ১৯৫৩ সালে একদল ধর্মীয় পণ্ডিতের নেতৃত্ব চেখ বাম্বা প্রতিষ্ঠা করেন। তাদের মধ্যে অনেকে ধর্মীয় পণ্ডিত মিশরের কায়রো বিশ্ববিদ্যালয়ে অধ্যয়ন করেছিলেন। সংস্কারবাদীরা সেনেগালে ইসলামি সংস্কৃতির বিরুদ্ধে ফরাসি ঔপনিবেশিক দমন-পীড়নের জবাব দেন। এমব্যাকে বলেন, ফরাসি প্রশাসনের চূড়ান্ত লক্ষ্য ছিল সেনেগালিদের মনের উপর আধিপত্য বিস্তার করে গোটা জাতি দখল করা। কিন্তু তারা ইসলামকে তাদের মাঝে দাঁড়িয়ে রেখেছিল। এরপর ফরাসিরা কোরআনের স্কুল প্রতিষ্ঠা সীমিত করে, পাবলিক স্কুলে ইসলামি পাঠ্যক্রমের পরিবর্তে সেক্যুলার পাঠ্যক্রম  তৈরি করে। ইসলামি বিষয়ের উপর লিখিত বই সীমিত করে দেয় এবং সেনেগাল ও মধ্যপ্রাচ্যের মধ্যে বন্ধন ছিন্ন করে যোগাযোগ সীমিত করে দেয়। মক্কায় হজ যাত্রা সীমিত করে দেয় এবং মুসলিম পণ্ডিতদের ধরে ধরে গ্রেফতার এবং হত্যা করা শুরু করে।
সুফি তরিকা
সেনেগালের প্রায় ৯৫% মুসলমান সুফি তরিকার সাথে সম্পৃক্ত, যা বিশ্বের যেকোনো মুসলিম দেশের তুলনায় অনেক বেশি। দুটি বৃহত্তম তরিকা হল তিজানিয়া ও মুরিদিয়া। তবে কাদিরিয়া তরিকাও সেনেগালের কিছু অংশে প্রতিনিধিত্ব করে। একটি তরিকা তৈরির পেছনে এর প্রতিষ্ঠাতার প্রায়শই সমস্ত মুসলমানদের একত্র করার লক্ষ্য থাকে। কিন্তু বাস্তবে যারা তরিকার মধ্যে থাকে, তারা প্রায়ই অন্যদের উপর নিজেদের তরিকার শ্রেষ্ঠত্ব প্রমাণের উপর জোর দেয়। মসজিদগুলিও নির্দিষ্ট তরিকার আদলে তৈরি করা হয়। তবে ব্যক্তিরা তাদের পছন্দের মসজিদে যোগদান করতে স্বাধীনতা ভোগ করে। কাদিরিয়া সেনেগালে প্রচলিত সবচেয়ে ছোট ও প্রাচীনতম তরিকা। ১৮ ও ১৯ শতকের দিকে মৌরিতানিয়া ও নাইজার থেকে আসা মুসলিম দাঈরা এই তরিকা প্রবর্তন করেন।
সেনেগালি সুফিরা অন্য যেকোনো তরিকার তুলনায় তিজানিয়া তরিকার সাথে অধিক পরিচিত। এ তরিকা আলহাজ উমর তা'ল সেনেগালে নিয়ে আসেন। তিনি সে অঞ্চলে একটি ইসলামী সাম্রাজ্য তৈরি করা এবং সমস্ত মুসলমানকে সংগঠিত করার চেষ্টা করেছিলেন।  যদিও জীবদ্দশায় তিনি তা করতে অনেকাংশে ব্যর্থ হন; তবে তারপর থেকে তরিকাটি গোটা অঞ্চলে  ব্যাপকভাবে প্রসারিত হয়। তিজানিরা কুরআনি শিক্ষার উপর জোর দেয় এবং তারা মেয়েদের জন্যও আলাদা স্কুল তৈরি করেছে।
সেনেগালে সুফি তরিকার মধ্যে মুরিদিয়া তরিকা সবচে  বেশি সংগঠিত ও প্রভাবশালী। এই তরিকা আহমাদ বাম্বা প্রতিষ্ঠা করেছিলেন। তিনি ফরাসী ঔপনিবেশিক শক্তিকে দৃঢ়ভাবে প্রত্যাখ্যান করেন এবং তার এই অবস্থান অনেক রাজনৈতিক নেতাকে আকৃষ্ট করতে সক্ষম হয়, যারা ফরাসিদের দখলের কারণে নিজেদের  অবস্থান হারিয়েছিল। প্রতি বছর হাজার হাজার সেনেগালি শেখ বাম্বাকে সম্মান জানাতে মুরিদিয়ার অনুসারীদের আয়োজিত একটি ধর্মীয় জনসভায় যোগদান করে। সেনেগালে লায়েন একটি ছোট কিন্তু ক্রমবর্ধমান সুফি তরিকা। তারা বৃহত্তর মুসলিম জনসংখ্যার কাছে গ্রহণযোগ্যতা লাভ করতে পারেনি। কারণ তাদের বেশ কিছু বিশ্বাস ইসলামি চেতনার  বিরোধী হিসেবে প্রমাণিত হয়েছে। যেমন : তাদের প্রতিষ্ঠাতা দাবি করে, যে তিনি একজন নবী ছিলেন।
কার্যক্রম
সেনেগালের সুফি তরিকাগুলি বিস্তৃত শ্রেণীবিন্যাসে সংগঠিত। তরিকার সবচেয়ে শক্তিশালী নেতা হলেন খলিফা বা জেনারেল। মূলত ঔপনিবেশিক ফরাসিরা তরিকার খলিফাদের সামরিক কার্যক্রম পরিচালনা করার জন্য তাদের জেনারেল বলে সম্বোধন করত। তরিকার প্রতিষ্ঠাতা হলেন এর প্রথম খলিফা এবং তার অবস্থান উত্তরাধিকারীরা তার উত্তরাধিকারসূত্রে পায়। খলিফার নিচে হল শায়খ বা মুরাবিত, যারা খলিফা ও মুরিদদের মাঝে মধ্যস্থতাকারী হিসাবে কাজ করে এবং তাদের মুরীদদের সর্বদা নির্দেশনা প্রদান করে।
মুরাবিতরা সাধারাণত তাদের মুরিদ বা তালেবদের আর্থিক সাহায্যের উপর নির্ভর করে। এর পরিবর্তে মুরাবিতরা তাদের মুরিদদের বিভিন্ন কাজে সহায়তা করে। যেমন : তাদের বিবাহের ব্যবস্থা করা বা বিরোধ মীমাংসা করে দেওয়া। ঐতিহ্যগতভাবে পিতামাতারা প্রায়শ তাদের সন্তানদের তাদের মুরাবিতদের কাছে তালিব হওয়ার উদ্দেশ্যে পাঠান। তরিকার সদস্যরা নিজেদোর সম্প্রদায়ের মধ্যে ছোট ছোট সমিতি বা দায়েরা তৈরি করে। এই দলগুলি অনানুষ্ঠানিকভাবে ধর্মীয় গান গাওয়া, প্রার্থনা করা এবং তাদের তরিকার  ইতিহাস নিয়ে আলোচনা করতে মিলিত হয়। এছাড়া তারা বিভিন্ন ধর্মীয় কর্মকান্ডেরও আয়োজন করে। এই সমিতি ও দায়েরাগুলি দূরত্বের কারণে বিচ্ছিন্ন হওয়া সত্ত্বেও মুরাবিত ও তার অনুসারীদের মধ্যে সংযোগ পুনরুজ্জীবিত করে।
নারী ও তরিকা
সেনেগালি মহিলারাও সুফি তরিকায় সক্রিয়। তারা প্রায়ই দায়েরার মধ্যে সংগঠিত এবং গুরুত্বপূর্ণ ভূমিকা পালন করে। মহিলারা জনসাধারণের ভূমিকা পালন করে সমাজে স্বেচ্ছাসেবক কাজ করেন বা রেডিও ও টেলিভিশনে দায়েরার কার্যক্রম প্রচার করেন। যদিও বিরল তবে মহিলারা তরিকার মধ্যে আধ্যাত্মিক নেতা বা মুরাবিত হতে পারেন। মুরিদিয়া তরিকার একজন মহিলা মুরাবিত ছিলেন। তিনি তার পিতার অবস্থান উত্তরাধিকারসূত্রে পান। কাদেরিয়া তরিকার মহিলারাও মুরাবিতের মর্যাদা অর্জন করেছেন। সেনেগালে ইতিমধ্যে মামে মাদিওর বয়ে নামে একজন মহিলা মুসলিম প্রধানমন্ত্রী হয়েছেন।
শিয়া ইসলাম
শিয়া ইসলাম সেনেগালের লেবাননী সম্প্রদায়ের প্রধান ধর্মীয় বিশ্বাস। এটি সেনেগালে এক শতাব্দীরও বেশি সময় ধরে প্রতিষ্ঠিত। ওলোফ ও ফুলা জাতিগোষ্ঠীসহ স্থানীয় কিছু সেনেগালিও তা পালন করে। ১৯৭০ এর দশক থেকে, বিশেষ করে ২০০০ এর দশকের গোড়ার দিকে মোজদাহির সম্প্রদায় ও তাদের নেতা শেরিফ মোহাম্মদ আলী আইদারার আগমনের সাথে সাথে স্থানীয় শিয়া সেনেগালিদের সংখ্যা শহর ও গ্রামীণ উভয় ক্ষেত্রেই ক্রমশ বৃদ্ধি পায় বলে রিপোর্ট করা হয়। মোজদাহিররা বিভিন্ন গ্রামীণ উন্নয়ন প্রকল্পের মাধ্যমে সেনেগালের শিয়া মুসলমানদের মধ্যে শহুরে-গ্রামীণ বিভাজন দূর করতে সাহায্য করে এবং দেশে  শিয়া মুসলমানদের সংখ্যা বাড়াতেও তারা সাহায্য করেছে।
জনপ্রিয় সংস্কৃতি
সেনেগালের আধুনিক সংস্কৃতিতে সুফিবাদের প্রভাব স্পষ্ট। প্রায় প্রতিটি সেনেগালি গায়কের একটি করে গান রয়েছে, যা সুফি ইতিহাসের বিষয়বস্তুকে অন্তর্ভুক্ত করে। বিশেষ করে সম্মানিত সুফি নেতাদের প্রশংসা করে গাওয়া গান। বাবা মাল ও ইউসু এন'ডুরের মতো আন্তর্জাতিক তারকারাও তাদের কাজে সুফি থিমগুলিকে অন্তর্ভুক্ত করেছেন। ইউসুফ এনডুরের একটি সম্পূর্ণ অ্যালবাম মিশরীয় সুফিবাদের সাথে সম্পর্কিত। এন'ডোর অ্যালবামটিকে তার নিজের ব্যক্তিগত বিশ্বাসের অন্বেষণ হিসাবে বর্ণনা করেন।
পশ্চিম কামেং জেলা
পশ্চিম কামেং জেলা উত্তর পূর্ব ভারতে অবস্থিত অরুণাচল প্রদেশ রাজ্যের ২৫ টি জেলার একটি জেলা৷ ১৮ই জ্যৈষ্ঠ ১৩৮৭ বঙ্গাব্দে(১লা জুন ১৯৮০ খ্রিষ্টাব্দে) পূর্বতন কামেং জেলাটি থেকে নতুন জেলাটি গঠিত হয়৷ পরবর্তীকালে এই জেলাটি থেকে তাওয়াং জেলা গঠন করা হয়৷ জেলাটির জেলাসদর বোমডিলা শহরে অবস্থিত এবং বোমডিলা মহকুমা, থ্রিজিনো মহকুমা ও রূপা মহকুমা নিয়ে গঠিত৷
নামকরণ
ব্রহ্মপুত্র নদের একটি উপনদীর নাম কামেং যা এই জেলাটিতে অবস্থিত৷ পরবর্তীকালে কামেং জেলা পূর্ব ও পশ্চিমে বিভক্ত হয়ে যায়৷
বনাঞ্চল
২১৮ বর্গকিলোমিটার বিস্তৃৃত ঈগলনেস্ট বন্যপ্রাণী অভয়ারণ্যটি এই জেলাতে অবস্থিত৷
অবস্থান
পশ্চিম কামেং জেলাটির উত্তরে অরুণাচল প্রদেশ রাজ্যের তাওয়াং জেলা, পূর্বে অরুণাচল প্রদেশ রাজ্যের পূর্ব কামেং জেলা, পশ্চিমে ভুটান রাষ্ট্র ও দক্ষিণে আসাম রাজ্যের ওদালগুরি জেলা ও শোণিতপুর জেলা অবস্থিত৷
জেলাটির অরুণাচল প্রদেশের পশ্চিম প্রান্তে অবস্থিত ও জেলাটির আয়তন ৭৪২২ বর্গকিলোমিটার৷
জনসংখ্যার উপাত্ত
মোট জনসংখ্যা ৭৪৫৯৯(২০০১ জনগণনা) ও ৮৩৯৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৫ টি জেলার মধ্যে ৮ম৷ অরুণাচল প্রদেশ রাজ্যের ৬.০৭% লোক পশ্চিম কামেং জেলাতে বাস করেন৷ জেলার জনঘনত্ব ২০০১ সালে ১০ ছিলো এবং ২০১১ সালে তা বৃদ্ধি পেয়ে ১১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৫৩%, যা ১৯৯১-২০১১ সালের ৩২.২২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৮১৯(সমগ্র) এবং শিশু(০-৬ বৎ) লিঙ্গানুপাত ৯৭৩৷
ভাষা
এছাড়া জেলাটিতে সুলুং ভাষা, হ্রুসো ভাষা, সাজোলাং ভাষা, বুগুন ভাষা, শেরদুকপেন ভাষা, সরতাং ভাষা, লিশ ভাষা, ব্রোকপা ভাষা-ভাষী বৃৃহৎ জনজাতির বাস রয়েছে৷
শিক্ষা
জেলাটির সাক্ষরতা হার ৬০.৭৬%(২০০১) তথা ৬৭.০৭%(২০১১)৷ পুরুষ সাক্ষরতার হার ৭০.২৩%(২০০১) তথা ৭৩.৪৫%(২০১১)৷ নারী সাক্ষরতার হার ৪৭.৪৬%(২০০১) তথা ৫৯.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৮৭%৷
দিমিত্রি মেদভেদেভ
দিমিত্রি আনাতোলিয়েভিচ মেদভেদেভ (Дми́трий Анато́льевич Медве́дев; জন্ম: ১৪ সেপ্টেম্বর, ১৯৬৫) লেনিনগ্রাদে জন্মগ্রহণকারী রাশিয়ার বিশিষ্ট রাজনীতিবিদ। ২০১২ সাল থেকে রাশিয়ার দশম প্রধানমন্ত্রী হিসেবে দায়িত্ব পালন করছেন। এরপূর্বে ২০০৮ থেকে ২০১২ সাল মেয়াদে রাশিয়ার তৃতীয় রাষ্ট্রপতি হিসেবে দেশ পরিচালনা করেন দিমিত্রি মেদভেদেভ। ৪২ বছর বয়সে রাষ্ট্রপতির দায়িত্ব পালনের মাধ্যমে তৃতীয় সর্বকনিষ্ঠ রুশের মর্যাদা পান।
প্রারম্ভিক জীবন
তৎকালীন সোভিয়েত ইউনিয়নের লেনিনগ্রাদে আনাতোলি আফানাসিয়েভিচ মেদভেদেভ ও জুলিয়া ভেনিয়ামিনোভনা মেদভেদেভা দম্পতির সন্তানরূপে জন্মগ্রহণ করেন। বাবা আফানাসিয়েভিচ লেনিনগ্রাদ স্টেট ইনস্টিটিউট অব টেকনোলজীতে রসায়ন প্রকৌশল বিষয়ে অধ্যাপনা করতেন। মা জুলিয়া ভরোনেজ বিশ্ববিদ্যালয়ে পড়াশোনা শেষে হারজেন স্টেট পেডাগোজিক্যাল ইউনিভার্সিটিতে রুশ ভাষা শিক্ষা দেন। লেনিনগ্রাদের কুপচিনো জেলার ৬ বেলা কুন স্ট্রীটের ৪০ বর্গমিটারের অ্যাপার্টমেন্টে মেদভেদেভের পরিবার বসবাস করতেন। পরিবারের একমাত্র সন্তান ছিলেন তিনি। একসময় এ পরিবারকে অন্যতম বুদ্ধজীবী পরিবাররূপে গণনা করা হতো।
শৈশবেই তিনি বইয়ের দিকে ঝুঁকে ছিলেন। তৃতীয় গ্রেডে থাকা অবস্থায় বাবার সাথে দশ খণ্ডের ছোট সোভিয়েত এনসাইক্লোপেডিয়া পড়েন। সপ্তম গ্রেডে ভবিষ্যতের পত্নী সভেতলানা লিনিকের সাথে একত্রে অধ্যয়ন করেন। শিক্ষানুরাগী পরিবারের সন্তান মেদভেদেভ লেনিনগ্রাদ স্টেট ইউনিভার্সিটি থেকে ১৯৮৭ আইনে স্নাতক ডিগ্রী লাভ করেন। ১৯৯৯ সাল পর্যন্ত সেন্ট পিটার্সবার্গ রাষ্ট্রীয় বিশ্ববিদ্যালয়তে নাগরিক ও রোমান আইন বিষয়ে অধ্যাপনা করেন।
রাজনৈতিক জীবন
সেন্ট পিটার্সবার্গের মেয়র আনাতোলি সবচাকের রাজনৈতিক পরামর্শক ছিলেন। এরপূর্বে রাজনৈতিক প্রচারণা ব্যবস্থাপক হিসেবে রাজনৈতিক জীবনে প্রবেশ করেন। এ সময়ে ভ্লাদিমির পুতিনের সাথে বন্ধুত্বপূর্ণ সম্পর্ক গড়ে উঠে। নভেম্বর, ১৯৯৯ সালে রুশ রাষ্ট্রপতির প্রশাসনে উপ চীফ অব স্টাফ হিসেবে কাজ করেন। ২০০০ সালের রাষ্ট্রপতি নির্বাচনে পুটিনের প্রচারণা ব্যবস্থাপক ছিলেন। ১৪ নভেম্বর, ২০০৫ তারিখে প্রথম উপ-প্রধানমন্ত্রী হিসেবে মনোনীত হন ও জাতীয় অগ্রাধিকার প্রকল্পগুলো দেখাশোনা করেন। ১০ ডিসেম্বর, ২০০৭ তারিখে রাষ্ট্রপতি নির্বাচনে চারটি রাজনৈতিক দল: ইউনাইটেড রাশিয়া, ফেয়ার রাশিয়া, আগ্রারিয়ান পার্টি অব রাশিয়া এবং সিভিলিয়ান পাওয়ারের পক্ষ থেকে অনানুষ্ঠানিকভাবে প্রার্থী হিসেবে প্রচারণা চালায়। ১৭ ডিসেম্বর, ২০০৭ তারিখে আনুষ্ঠানিকভাবে তাকে ইউনাইটেড রাশিয়ার প্রার্থী হিসেবে ঘোষণা করা হয়। বিদায়ী রাষ্ট্রপতি ভ্লাদিমির পুতিনের ছত্রচ্ছায়ায় তার প্রার্থীতা প্রভাববিস্তার করে। ২ মার্চ, ২০০৮ তারিখে অনুষ্ঠিত নির্বাচনে ৭০.২৮% ভোটে তিনি বিজয়ী হন ও ৭ মে, ২০০৮ তারিখে গ্র্যান্ড ক্রেমলিন প্রাসাদে শপথ নেন। দ্বিতীয় মেয়াদে তিনি রাষ্ট্রপতি প্রার্থী হননি। কিন্তু, ৭ মে, ২০১২ তারিখে রাষ্ট্রপতি নির্বাচনে বিজয়ী পুতিন তাকে প্রধানমন্ত্রী হিসেবে নিয়োগ দেন। ২৬ মে, ২০১২ তারিখে তাকে আনুষ্ঠানিকভাবে ইউনাইটেড রাশিয়া পার্টি’র প্রধান হিসেবে ঘোষণা করা হয়।
মূল্যায়ন
তিনি তার পূর্বসূরীদের তুলনায় অধিক উদারবাদী হিসেবে বৈশ্বিকভাবে স্বীকৃতি পান। ব্যাপক ও বিস্তৃত পরিকল্পনা নিয়ে আধুনিকায়ণ, রাশিয়ার অর্থনীতি ও সমাজব্যবস্থাকে আধুনিকবাদে উজ্জ্বীবিত করা, গ্যাস ও তেলের উপর নিয়ন্ত্রণ গ্রহণ মেদভেদেভের রাষ্ট্রপতিত্বকালে শীর্ষ কাজ হিসেবে গ্রহণ করেন। রুশ-জর্জিয়া যুদ্ধে জয় পান। রাশিয়ার অন্যতম সমস্যা হিসেবে দূর্নীতির বিরুদ্ধে প্রচারণা চালান ও আইন-শৃঙ্খলা স্বাভাবিক রাখেন। বৈদেশিক নীতিতে রাশিয়া-যুক্তরাষ্ট্রের মধ্যকার সম্পর্ক পুণঃস্থাপনে নিউ স্টার্ট চুক্তিতে স্বাক্ষর করেন। ব্রিকসভূক্ত দেশগুলোর সাথে সহযোগিতামূলক মনোভাবের পাশাপাশি ২০১১ সালে বিশ্ব বাণিজ্য সংস্থার সদস্যরূপে রাশিয়া অন্তর্ভুক্ত হয়।
ব্যক্তিগত জীবন
শৈশবকালের বন্ধু ও বিদ্যালয়ের সহপাঠিনী সভেতলানা ভ্লাদিমিরোভনা মেদভেদেভার সাথে ১৯৮২ সাল পর্যন্ত পড়াশোনা করলেও কয়েক বছর পর প্রণয়ে আবদ্ধ হন। ১৯৯৫ সালে ইলিয়া দিমিত্রিভিচ মেদভেদেভ নামের এক পুত্র সন্তান জন্মগ্রহণ করে। ব্যস্ততম সময় কাটালেও প্রতিদিন সকাল ও সন্ধ্যায় ঘণ্টাকাল সাঁতারে ব্যয় করেন ও ওজন ঠিক রাখতে প্রশিক্ষণ নেন। প্রতিদিন দুইবার ১,৫০০ মিটার সাঁতার কাটেন। দাবা খেলাসহ যোগব্যয়ামেও অংশ নেন তিনি। শখের অন্যতম বিষয় হচ্ছে মিখাইল বুলগাকভের গ্রন্থ পড়া। এছাড়াও, তিনি হ্যারি পটার সিরিজের একনিষ্ঠ ভক্ত। এপ্রিল, ২০০৯ সালে লন্ডনে অনুষ্ঠিত জি-২০ সম্মেলনে জে. কে. রাউলিংয়ের অটোগ্রাফ নেন। নিজ শহরের পেশাদার এফসি জেনিত সেন্ট পিটার্সবার্গ ফুটবল দলের সমর্থক তিনি। শৌখিন ফটোগ্রাফার হিসেবেও তার পরিচিতি রয়েছে। জানুয়ারি, ২০১০ সালে তার একটি ফটো দাতব্য তহবিলে দানের উদ্দেশ্যে ৫১ মিলিয়ন রুবলে বিক্রয় হয় যা অন্যতম ব্যয়বহুল চিত্র হিসেবে স্বীকৃত। নিজ কার্যালয়ে অ্যাকোয়ারিয়াম রয়েছে তার এবং মাছগুলোর যত্ন তিনি নিজ হাতেই করেন। ২০০৭ সালে তার বার্ষিক আয় ছিল ৮০,০০০ ডলার। একই পরিমাণ অর্থ তিনি ব্যাংকে সঞ্চয় করেন। মস্কোয় জলোতি ক্লায়াচিতে তারা বসবাস করছেন। মাতৃভাষা রুশের পাশাপাশি ইংরেজিতেও কথা বলে থাকেন। কিন্তু স্বাক্ষাৎকালে তিনি কেবলমাত্র রুশ ভাষাতেই কথা বলেন।
রানি পদ্মিনী
পদ্মিনী বা পদ্মাবতী ছিলেন ১৩-১৪ শতকের কিংবদন্তি ভারতীয় রানী। ১৭ শতকের বেশ কয়েকটি গ্রন্থে তার উল্লেখ পাওয়া যায়, যার প্রাচীনতম সূত্র পদ্মাবত, ১৫৪০ খ্রিষ্টাব্দে মালিক মুহম্মদ জায়সী কর্তৃক লিখিত মহাকাব্য। মধ্যযুগের বাঙালি কবি আলাওল মহাকাব্যটিকে পদ্মাবতী নামে অনুবাদ করেছিলেন। এই মহাকাব্য হতে পদ্মাবতী সম্পর্কে জানা যায় যে, তিনি সিংহল রাজ্যের (শ্রীলঙ্কা) সুন্দরী রাজকন্যা ছিলেন। চিত্তৌর দূর্গের রাজপুত শাসক ছিলেন রতন সেন, যিনি হিরামন নামের একটি কথা বলা টিয়া পাখির কাছে তার রূপের কথা জানতে পারেন। এক রোমাঞ্চকর অভিযানের মাধ্যমে রতন সেন পদ্মাবতীকে জয় করে নেন, এবং বিয়ে করে চিত্তৌর নিয়ে আসেন। তৎকালিন দিল্লির সুলতান আলাউদ্দিন খিলজিও তার রূপের কথা শুনে তাকে দখল করার উদ্দেশ্যে চিত্তৌর আক্রমণ করেন। অবশেষে দুর্গ দখলে নেওয়া পর্যন্ত অবরোধের সময়কালে অনেক ঘটনা ঘটেছিলো। এই যুদ্ধে রতন সেন কুম্ভলনারের রাজা দেবপালের হাতে দ্বন্দ্বের কারণে নিহত হন, যিনি নিজেও পদ্মাবতীর রূপমুগ্ধ ছিলেন। আলাউদ্দিনের দুর্গ দখলের আগেই পদ্মাবতী এবং তার সঙ্গীরা জওহর (আত্মবলিদান) করেন নিজেদের সম্মান রক্ষার্থে। তার মৃত্যুর পর রাজপুত রাজা যুদ্ধরত অবস্থায় যুদ্ধক্ষেত্রেই মৃত্যুবরণ করেন।
বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।
ওয়াকায়ামা প্রশাসনিক অঞ্চল
ওয়াকায়ামা প্রশাসনিক অঞ্চল (和歌山県? ওয়াকায়ামা কেন্‌) হল জাপানের মূল দ্বীপ হোনশুর কান্‌সাই অঞ্চলে অবস্থিত একটি প্রশাসনিক অঞ্চল। এর রাজধানী ওয়াকায়ামা নগর।
ইতিহাস
আজকের ওয়াকায়ামা প্রশাসনিক অঞ্চল অতীতের কিই প্রদেশের পশ্চিম ভাগের অধিকাংশ নিয়ে গড়ে উঠেছে।
ওয়াকায়ামায় মানুষের বসতি ২৫,০০০ বছরের প্রাচীন। অন্তিম তুষার যুগের বিভিন্ন প্রাণী যেমন নাউমান এওয়া, ওকিনোশিকা ভালুক ও বৃহৎ বাদামী ভালুক প্রভৃতির সাথে মানুষের সহাবস্থান ছিল। এই সময় অর্থাৎ পুরা প্রস্তর যুগের নমুনা ৪০ টি স্থান থেকে পাওয়া গেছে।
জোমোন যুগের নমুনা পাওয়া গেছে শতাধিক ক্ষেত্র থেকে। নারুকামিতে প্রাপ্ত এঁটো খোলার ঢিবিটি জাপানে প্রাপ্ত এই ধরনের সবচেয়ে প্রাচীন ঢিবি। অন্যান্য সমসাময়িক ধ্বংসাবশেষ হল ওয়াকায়ামা নগরের কাওয়াবে, হিরোকাওয়া মাচি তাকাশিমা ইত্যাদি। উল্লেখ্য, হাইনান শহরের মিযোনোগুচি ধ্বংসাবশেষে একটি পাথর দিয়ে ঘেরা স্থান পাওয়া গেছে।
প্রাচীন জাপানের ক্ষমতার কেন্দ্রের নিকটে অবস্থানের ফলে ওয়াকায়ামায় বহু শতাব্দী ধরে জাতীয় স্তরে গুরুত্বপূর্ণ ঘটনা ঘটেছে। অবশেষে ১৮৭১ খ্রিঃ ২৯শে আগস্ট হান্‌ ব্যবস্থার বিলোপের মাধ্যমে আধুনিক ওয়াকায়ামা প্রশাসনিক অঞ্চলের জন্ম হয়।
১৯৫৩ খ্রিঃ ১৮ই জুলাই আরিতা, হিদাকাগাওয়া ও কিশিকাওয়া নদীর প্রবল বন্যায় বিশেষত আরিতা ও হিদাকা জেলায় ব্যাপক ক্ষয়ক্ষতি হয়।
২০০৪ খ্রিঃ ৭ই জুলাই “কিই পর্বতের পবিত্র মন্দির ও তীর্থসমূহ” ইউনেস্কো বিশ্ব ঐতিহ্যবাহী স্থানের মর্যাদা পায়।
ভূগোল
ওয়াকায়ামা প্রশাসনিক অঞ্চলের পশ্চিমে প্রশান্ত মহাসাগরের উপকূল, উত্তরে ওসাকা এবং পূর্বে রয়েছে নারা ও মিয়ে প্রশাসনিক অঞ্চল। এর আয়তন ৪৭২৬ বর্গ কিমি এবং তার মধ্যে ৮১% পর্বত। কিই পর্বতমালার অংশ ওমিনে পর্বতমালা ওয়াকায়ামার মাঝ বরাবর উত্তর থেকে দক্ষিণে প্রসারিত। ওয়াকায়ামার সর্বোচ্চ শৃঙ্গ গিমায়ামা পর্বতের উচ্চতা ১৩৭২ মিটার।
ওয়াকায়ামার উত্তরাংশের জলবায়ু সেতো অন্তর্দেশীয় সাগর ও দক্ষিণাংশ প্রশান্ত মহাসাগর দ্বারা প্রভাবিত। দক্ষিণাংশের পূর্ব ভাগে বার্ষিক বৃষ্টিপাতের পরিমাণ ৪,০০০ মিমি ছাড়িয়ে যায়।
সংস্কৃতি
ইতো জেলার কোওয়্যা পর্বতে জাপানি বৌদ্ধধর্মের শিঙ্গোন শাখার প্রধান কার্যালয় অবস্থিত। পর্যটনকেন্দ্র হিসেবেও স্থানটির খ্যাতি প্রাচীন। কিই পর্বতের তীর্থস্থানসমূহ সমগ্র প্রশাসনিক অঞ্চল জুড়ে ইতস্তত ছড়িয়ে আছে; এগুলি একত্রে জাপানের একাদশতম বিশ্ব ঐতিহ্যবাহী স্থান।
কুমানো তীর্থস্থানসমূহ ওয়াকায়ামার দক্ষিণ প্রান্তে অবস্থিত। ৪টি ক্ষুদ্র ক্ষুদ্র দ্বীপের সমষ্টি তোমোগাশিমা দ্বীপপুঞ্জও ওয়াকায়ামার অংশ।
পর্যটন
ওয়াকায়ামায় কয়েকটি উষ্ণ প্রস্রবণ আছে, যেমন শিরাহামা, কাওয়ায়ু এবং য়ুনোমিনে। নাচিকাৎসু-উরা শহরের উষ্ণ প্রস্রবণ ও নাচি জলপ্রপাত উল্লেখযোগ্য। মানবীয় সংস্কৃতির নিদর্শনের মধ্যে পূর্বোক্ত মন্দির ইত্যাদির পাশাপাশি ওয়াকায়ামা দুর্গ, ওয়াকায়ামার আধুনিক শিল্পকলার জাদুঘর, চোওহোও-জি প্রভৃতি গুরুত্বপূর্ণ।
ব্রুনাইয়ে ইসলাম
ইসলাম হচ্ছে ব্রুনাইয়ের রাষ্ট্র ধর্ম, যার ৬৭ শতাংশ জনগণ মুসলিম,  এমনকি বেশিরভাগ লোক মালয় বংশোদ্ভূত সুন্নি মুসলিম যারা শাফেয়ী মতাদর্শ অনুসরণ করে। অন্যান্য মুসলিম সম্প্রদায়ভুক্তদের মধ্যে অধিকাংশ মালয় ব্রুনাই, মালয় কেদায়ান (দেশীয় উপজাতি থেকে ধর্মান্তরিত) এবং চীনা ধর্মান্তরিতরা অন্তর্ভুক্ত।
ইতিহাস
১৫শ শতাব্দীতে যখন একজন মালয় মুসলিম সুলতান হিসেবে অভিষিক্ত হন, তখন থেকেই ইসলাম ধর্ম প্রতিষ্ঠিত হয়। সুলতান ঐতিহ্যগতভাবে ইসলামী ঐতিহ্যকে সমর্থন করছিলেন, যদিও দায়িত্ব সাধারণত নিযুক্ত কর্মকর্তাদের উপর ন্যস্ত ছিল।
১৯৩০-এর দশক থেকে সুলতানরা মসজিদ নির্মাণ এবং ধর্ম বিষয়ক বিভাগের বিস্তৃতির সাথেসাথে ইসলামের ব্যাপক সামাজিক কল্যাণ ব্যবস্থা, যার মধ্যে হজ্জও অন্তর্ভুক্ত ছিল, এবং ইসলামকে উন্নীত করার জন্য ক্রমবর্ধমান তেলের রাজস্ব ব্যবহার করেছেন।
১৯৫৯-এর সংবিধান মোতাবেক ইসলামকে রাষ্ট্রধর্ম হিসেবে ঘোষণা করা হয়।
২০১৪ সালের ৩০শে এপ্রিল, সুলতান হাসানাল বলকিয়াহ ১লা মে ২০১৪ থেকে ব্রুনাইয়ে প্রথম ধাপে শরিয়া আইনকানুনকে বাস্তবায়ন এবং প্রয়োগের ঘোষণা দেন।
গ্রেট তিব্বত ম্যারাথন
গ্রেট তিব্বত ম্যারাথন একটি বার্ষিক ম্যারাথন যা উত্তর ভারতে তিব্বত প্লেটোর উপর অনুষ্ঠিত হয় - এছাড়াও ছোট তিব্বত হিসাবে পরিচিত ।
গ্রেট তিব্বতের ম্যারাথন আশ্চর্যজনক যে এটি বৌদ্ধ আধ্যাত্মিকতা ও সংস্কৃতির আশেপাশে ৩,৫০০ মিটার উচ্চতায় ঘটে। উচ্চ উচ্চতা অক্সিজেন স্তর অত্যন্ত কম করে তোলে এবং ফলে ম্যারাথন শারীরিকভাবে চ্যালেঞ্জিং করে তোলে। কিন্তু হিমালয় পর্বতমালায় অবস্থানটিও ম্যারাথনের সৌন্দর্যের অদ্ভুত মাত্রা যোগ করে।
তিব্বতীয় বৌদ্ধধর্মের অবস্থান ও উপলব্দি যা সমগ্র রোমাঞ্চ বা সাহসিকতার বন্ধ করে দেয়। ম্যারাথন শুরু হবে দীর্ঘ বৌদ্ধ শিং এ, একটি প্রারম্ভিক পিস্তল থেকে ঐতিহ্যগত গুলি ছোড়ার দ্বারা এবং সব দৌড়বীরদের বৌদ্ধ সন্ন্যাসীদের দ্বারা আশীর্বাদ করা হয়, যারা পথ বরাবর সাহায্যকারী হিসাবে অবস্থান করে।
গ্রেট তিব্বত ম্যারাথন ২০১৭, প্রতিযোগিতায় সারা বিশ্ব থেকে দৌড়বীরেরা অংশগ্রহণ করে। দৌড় প্রতিযোগিতার মধ্যে প্রতিদ্বন্দ্বিতা ছিল: ম্যারাথন, অর্ধ ম্যারাথন, ১০কে এবং ৫কে প্রতিযোগিতায়। রিগজিন খন্দেপ ছিলেন চূড়ান্ত ফিনিশারদের একজন, যিনি লাদাখের মাননীয় মন্ত্রী জনা রেগজিনের ডিনারের জন্য অন্যান্য দৌড়বীরের সঙ্গে আমন্ত্রিত ছিলেন। ২০০৯ সালে সারা বিশ্ব থেকে আসা ৭৪ জন দৌড়বীর তিনটি দূরত্ব অতিক্রম করেন: ম্যারাথন, অর্ধ ম্যারাথন এবং ১০ কিলোমিটার। বেশিরভাগ দৌড়বীর ভারত ও ইউরোপ থেকে এসেছিলেন, যা দক্ষিণপূর্ব এশিয়া এবং উত্তর এশিয়ার আসর থেকে আসা কনিনা এনএইচ সিঙ্গাপুরের একটি সংখ্যালঘু এবং ২০০৭ এবং ২০০৮ এর মধ্যে দুবার পূর্ণ ম্যারাথনে অংশগ্রহণ করেছিল। ২০১০ সালে এই ঘটনাটি ঘটেনি।
অংশগ্রহন
প্রস্তুতি: একটি উচ্চ উচ্চতার দৌড প্রতিযোগিতা হিসাবে, আয়োজক শর্তাবলী সঠিক ভাবে পালোনের জন্য এক সপ্তাহ আগে অংশগ্রহণকারীদের লাদাখ পৌঁছানোর সুপারিশ রয়েছে। দৌড় সূচিপত্রের অংশ হিসাবে, আয়োজকরা দৌড়বীরের দৌড়ের অনুভূতি পাওয়ার জন্য ম্যারাথনের ২ দিন আগে একটি পরিক্ষামূলক দৌড় এবং একটি ট্র্যাক অন্তর্ভুক্ত করা হয়। মেডিক্যাল টিম পরীক্ষা করে দেখে যে দৌড়বীরের শারীরিক অবস্থা ম্যারাথনের জন্য উপযুক্ত আছে কি না।
একাত্তরের ঘাতক দালাল নির্মূল কমিটি
একাত্তরের ঘাতক দালাল নির্মূল কমিটি ১৯৯০-এর দশকের শুরুতে আরম্ভ হওয়া বাংলাদেশের একটি আন্দোলন। এটি ১৯৭১ সালে বাংলাদেশের স্বাধীনতা যুদ্ধের বিরোধিতাকারী ব্যক্তিদের গণবিচার সম্পাদন করে। তবে বর্তমানে এই সংঘটনের তেমন কার্যকারিতা নেই।
ইতিহাস
১৯৯১ সালের ২৯ ডিসেম্বর গোলাম আযমকে জামায়াতে ইসলামী তাদের দলের আমীর ঘোষণা করলে বাংলাদেশে জনবিক্ষোভের সূত্রপাত হয়। বিক্ষোভের অংশ হিসাবে ১৯৯২ সালের ১৯ জানুয়ারি ১০১ সদস্যবিশিষ্ট একাত্তরের ঘাতক দালাল নির্মূল কমিটি গঠিত হয় জাহানারা ইমামের নেতৃত্বে। তিনি হন এর আহ্বায়ক। এর পাশাপাশি মুক্তিযুদ্ধের চেতনাবিরোধী প্রতিরোধ মঞ্চ, ১৪টি ছাত্র সংগঠন, প্রধান প্রধান রাজনৈতিক জোট, শ্রমিক-কৃষক-নারী এবং সাংস্কৃতিক জোটসহ ৭০টি সংগঠনের সমন্বয়ে পরবর্তীতে ১১ ফেব্রুয়ারি ১৯৯২ ‘মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি’ গঠিত হয়। সর্বসম্মতিক্রমে এর আহ্বায়ক নির্বাচিত হন জাহানারা ইমাম। এই কমিটি ১৯৯২ সালে ২৬ মার্চ ’গণআদালত’ এর মাধ্যমে সোহরাওয়ার্দী উদ্যানে একাত্তরের নরঘাতক গোলাম আযমের ঐতিহাসিক বিচার অনুষ্ঠান করে। গণআদালাতে গোলাম আযমের বিরুদ্ধে দশটি সুনির্দিষ্ট অভিযোগ উত্থাপিত হয়। ১২ জন বিচারক সমন্বয়ে গঠিত গণআদালতের চেয়ারম্যান জাহানারা ইমাম গোলাম আযমের ১০টি অপরাধ মৃত্যুদণ্ডযোগ্য বলে ঘোষণা করেন।
মিনিমালিজম (কম্পিউটিং)
কম্পিউটিংয়ে মিনিমালিজম হলো হার্ডওয়্যার ও সফটওয়্যার ডিজাইনে মিনিমালিস্ট মূলনীতি ও ভাবাদর্শের প্রয়োগ। এ দিক থেকে, মিনিমালিজম হলো এমন সিস্টেম ডিজাইন করা যা যতটুকু সম্ভব ন্যূনতম হার্ডওয়্যার ও সফটওয়্যার রিসোর্স ব্যবহার করে।
ব্যবহার
কিছু ডেভেলপার এমন প্রোগ্রাম তৈরী করার চেষ্টা করেছে, যা অল্প কিছু লাইনের কোডে নির্দিষ্ট একটি কার্য নির্বাহ করতে সক্ষম অথবা নির্দিষ্ট একটি প্ল্যাটফর্মে সবচেয়ে ক্ষুদ্র আয়তনের কম্পাইল্ড এক্সিকিউটেবল ফাইল তৈরী করা। কিছু গ্নু/লিনাক্স ডিস্ট্রিবিউশন মিনিমালিজমকে তাদের একটি লক্ষ্য হিসেবে উল্লেখ করে। আলপিন লিনাক্স, আর্চ লিনাক্স, পাপ্পি লিনাক্স, বোধি লিনাক্স, ক্রাঞ্চব্যাং লিনাক্স, ডাইমবোলিক এবং ড্যাম স্মল লিনাক্স তেমনই কিছু ডিস্ট্রো। ইউনিক্স সিস্টেমের প্রাথমিক উন্নয়নও কম-ক্ষমতাসম্পন্ন হার্ডওয়্যারে হয়েছিলো। ড্যানিস রিচি ও কেন থম্পসনের মতে এটিই ডিজাইনে শৈল্পিকতা এনেছিলো।
আবদুর রহমান বিশ্বাস
আবদুর রহমান বিশ্বাস (২৬ সেপ্টেম্বর ১৯২৬-৩ নভেম্বর ২০১৭) ছিলেন বাংলাদেশের সাবেক রাষ্ট্রপতি। তিনি ১৯২৬ সালের ১ সেপ্টেম্বর বরিশালের শায়েস্তাবাদ গ্রামে জন্ম গ্রহণ করেন। মুক্তিযুদ্ধকালে তিনি স্বাধীনতা বিরোধী ছিলেন। তার আনুগত্য ছিল পাকিস্তান সরকারের প্রতি।
শিক্ষা ও কর্মজীবন
আবদুর রহমান বিশ্বাস স্কুল ও কলেজ জীবন বরিশালে কাটে। তিনি ঢাকা বিশ্ববিদ্যালয় থেকে বিএ (সম্মান) ও ইতিহাস এবং আইনে স্নাতক ডিগ্রি লাভ করেন। প্রথমে তিনি স্থানীয় সমবায় ব্যাংকের সভাপতি হিসেবে কর্মজীবন শুরু করেন। শিক্ষাবিস্তারেরে উদ্দেশ্যে তিনি কিছু শিক্ষা প্রতিষ্ঠান প্রতিষ্ঠা করেন। এই কাজের জন্য সরকার ১৯৫৮ সালে তাকে স্বেচ্ছাসেবী সমাজ কর্মী হিসেবে স্বীকৃতি দান করে। ষাটের দশকে কিছু দিন বাবুগঞ্জ পাইলট উচ্চবিদ্যালয়ের প্রধান শিক্ষকের দায়িত্ব পালন করেন। পরে বরিশালে আইন পেশায় জড়িয়ে পড়েন।
রাজনৈতিক জীবন
১৯৬২ ও ১৯৬৫ সালে তিনি পূর্ব পাকিস্তান আইন সভার সদস্য নির্বাচিত হন। ১৯৬৫ থেকে ১৯৬৯ পর্যন্ত তিনি সংসদ সচিব হিসেবে দ্বায়িত্ব পালন করেন। ১৯৬৭ সালে তিনি জাতিসংঘের ২২তম সাধারণ সভায় অংশ করেন। ১৯৭৪ ও ১৯৭৬ সালে তিনি বরিশাল বার আসোসিয়েশনের সভাপতি নির্বাচিত হন। ১৯৭৭ সালে তিনি বরিশাল পৌরসভার চেয়ারম্যান নির্বাচিত হন। ১৯৭৯ সালের সাধারণ নির্বাচনে আবদুর রহমান বিশ্বাস সংসদ সদস্য নির্বাচিত হন। ১৯৭৯-৮০ সময়ে তিনি রাষ্ট্রপতি জিয়াউর রহমানের মন্ত্রীসভায় পাট মন্ত্রী ছিলেন এবং ১৯৮১-৮২ সালে রাষ্ট্রপতি বিচারপতি আবদুস্‌ সাত্তারের মন্ত্রী সভায় স্বাস্থ্য মন্ত্রী ছিলেন।
পরবর্তী জীবন
রাষ্ট্রপতির পদ ছাড়ার আব্দুর রহমান বিশ্বাস রাজনীতি থেকে অবসর নেন। তিনি রাষ্ট্রপতি পদ ছাড়ার আগেই তার নির্বাচনী আসনে বড় ছেলে এহতেশামুল হক নাসিম ১৯৯৬ সালে সংসদ সদস্য নির্বাচিত হন। ১৯৯৮ সালের ১২ মার্চ ঢাকায় এক বিয়ের দাওয়াতে খাবারের বিষক্রিয়ায় মারা যান নাসিম। এই ঘটনায় মানসিকভাবে ভেঙ্গে পড়েন আব্দুর রহমান বিশ্বাস।
ব্যক্তিগত জীবন
আবদুর রহমান বিশ্বাস আট ছেলে মেয়ের বাবা।
মৃত্যু
তিনি ৩ নভেম্বর ২০১৭ সালে রাত পৌনে নয়টার দিকে ঢাকার ইউনাইটেড হাসপাতালে মৃত্যুবরণ করেন। তিনি বার্ধক্যজনিত নানা রোগে ভুগছিলেন।
ফরিদাবাদ জেলা
ফরিদাবাদ জেলা (फरीदाबाद जिला) হচ্ছে ভারতের হরিয়ানা প্রদেশের ২১টি জেলার একটি। ফরিদাবাদ হচ্ছে এ-জেলার সদর দপ্তর।
২০১১ সনের জনগণনা অনুসারে হরিয়ানার ২১টি জেলার ভিতর এটি সবচেয়ে জনবহুল জেলা।
১৯৫৬ গ্রীষ্মকালীন অলিম্পিকে ফুটবল
১৯৫৬ গ্রীষ্মকালীন অলিম্পিকে ফুটবল প্রতিযোগিতায় সোভিয়েত ইউনিয়ন স্বর্ণ পদক লাভ করে।
শিক্ষা প্রকৌশল অধিদপ্তর
শিক্ষা প্রকৌশল অধিদপ্তর বাংলাদেশ সরকারের শিক্ষা মন্ত্রণালয়ের একটি অধিদপ্তর। এটি সরকারের শিক্ষা সংক্রান্ত কর্মসূচি বাস্তবায়ন, অবকাঠামো নির্মাণ ও রক্ষণাবেক্ষণ এবং শিক্ষাখাতের উন্নয়ন পরিকল্পনা ও ব্যবস্থাপনার দায়িত্বে নিয়োজিত।
ইতিহাস
১৯৭১ সালের মুক্তিযুদ্ধের পর দেশ পুনর্গঠনের জন্য ১৯৭২ সালে রাষ্ট্রপতি শেখ মুজিবুর রহমান একটি প্রকৌশল ইউনিট গঠন করেন। ২০২০ সালের মধ্যে নির্বাচিত বেসরকারি মাধ্যমিক বিদ্যালয়গুলোর উন্নয়ন প্রকল্পে বাজেটের ১,০৬,৪৯,০৫,০০,০০০ টাকা প্রকৌশল অধিদপ্তরের জন্য বরাদ্দ করা হয়।
রাগমোচন ব্যবধান
রাগমোচন ব্যবধান, বা আনন্দের ব্যবধান, একটি সামাজিক ঘটনা যা যৌন তৃপ্তির ক্ষেত্রে বিষমকামী পুরুষ এবং মহিলাদের মধ্যে সাধারণ বৈষম্যকে নির্দেশ করে - আরও নির্দিষ্টভাবে, যৌন মিলনের সময় প্রচণ্ড উত্তেজনা অর্জনের অসম ধারাবাহিকতা। বর্তমানে, অধ্যয়ন করা হয়েছে এমন প্রতিটি জন পরিসংখ্যান জুড়ে, মহিলারা পুরুষদের সাথে যৌন মিলনের সময় প্রচণ্ড উত্তেজনায় পৌঁছানোর সর্বনিম্ন ধারাবাহিকতা প্রতিবেদন করে। গবেষকরা অনুমান করেন যে এমন হবার একাধিক কারণ রয়েছে যা রাগমোচন ব্যবধান বাড়াতে অবদান রাখতে পারে।     রাগমোচন ব্যবধান গবেষক লরি মিন্টজ যুক্তি দেন যে এই ধরনের লিঙ্গ বৈষম্যের প্রাথমিক কারণ হল "ভগাঙ্কুর সম্পর্কে আমাদের সাংস্কৃতিক অজ্ঞতা" এবং এটি "নারীদের যৌনাঙ্গের একটি অংশ (যোনি) দ্বারা ভুল লেবেল করা একটি সাধারণ বিষয় যা পুরুষদের দেয়, কিন্তু নারীদের নির্ভরযোগ্য প্রচণ্ড উত্তেজনা দেয় না।"
গবেষণার ইতিহাস
১৯৫৩ সালের কিনসে প্রতিবেদন, মানব মহিলাদের মধ্যে যৌন আচরণ শিরোনামে, অবিবাহিত মার্কিন মহিলাদের মধ্যে 'রাগমোচনের ধারাবাহিকতাগুলির পার্থক্য' সহ বেশ কয়েকটি পর্যবেক্ষণ করা হয় (বিয়ের আগে গড়ে ২২৩ রাগমোচন, ৩৬% বিয়ের আগে কখনও রাগমোচন করেনি; সমীক্ষায় থাকা সমস্ত মহিলার ১০% বলেছেন যে তারা তাদের জীবনে কোনও সময়ই রাগমোচন করেননি) এবং পুরুষরা (বিয়ের আগে গড়ে ১৫২৩ রাগমোচন; সমীক্ষায় সমস্ত পুরুষই বিবাহের আগে রাগমোচন করেছে বলে জানিয়েছিল)। ১৯৯০ সাল নাগাদ, লেখকরা কিনসি এট আল.-এর যৌন অভিজ্ঞতায় লিঙ্গ বৈষম্যকে "রাগমোচন ব্যবধান" হিসেবে উল্লেখ করছিলেন, উদাহরণ হিসেবে লিঙ্গপ্রতি বিবাহপূর্ব রাগমোচনের হার উল্লেখ করেছিলেন। এদিকে, মাস্টার্স অ্যান্ড জনসন (১৯৬৬) পরামর্শ দিয়েছে যে সমকামী মহিলাদের বিষমকামী মহিলাদের তুলনায় বেশি রাগমোচন দেখা যায়।
মির্জাপুর (টিভি ধারাবাহিক)
মির্জাপুর অ্যামাজন প্রাইম ভিডিওতে প্রচারিত ভারতীয় মারপিটধর্মী অপরাধমূলক থ্রিলার টেলিভিশন ধারাবাহিক। করণ অংশুমান নির্মিত ধারাবাহিকটির কাহিনি লিখেছেন যৌথভাবে অংশুমান, পুনিত কৃষ্ণ ও বিনীত কৃষ্ণ। অংশুমান গুরমিত সিং ও মিহিত দেসাইয়ের সাথে যৌথভাবে ধারাবাহিকটির প্রথম মৌসুম পরিচালনা করেন এবং গুরমিত ও মিহিত দ্বিতীয় মৌসুম পরিচালনা করেন। এক্সেল এন্টারটেইনমেন্টের ব্যানারে ধারাবাহিকটি প্রযোজনা করেন রিতেশ সিধওয়ানি এবং ফারহান আখতার। ইনসাইড এজ ও ব্রিদ এর পর এটি অ্যামাজন প্রাইম ভিডিওতে প্রচারিত তৃতীয় ভারতীয় মৌলিক ধারাবাহিক।
ধারাবাহিকটির গল্প কালিন ভাইয়া নামে উত্তরপ্রদেশের পূর্বাঞ্চলের মির্জাপুরের মাফিয়া ডন ও প্রবাদপ্রতিম শাসক অখণ্ডনান্দ ত্রিপাঠির ক্ষমতা নিয়ে আবর্তিত। ধারাবাহিকটির প্রথম মৌসুমে শ্রেষ্ঠাংশে অভিনয় করেন পঙ্কজ ত্রিপাঠি, শ্বেতা ত্রিপাঠি, দিব্যেন্দু শর্মা, আলি ফজল, বিক্রান্ত ম্যাসি, শ্রিয়া পিলগাঁওকর, রসিকা দুগল, হর্ষিতা গৌর ও কুলভূষণ খরবন্দা, এবং দ্বিতীয় মৌসুমে মাসে ও পিলগাঁওকর ব্যতীত বাকিরা রয়ে যায় এবং বিজয় বর্মা, ইশা তালওয়ার, লিলিপুট, আনজুম শর্মা, প্রিয়াংশু পাইনিয়ুলি, অনংশ বিশ্বাস ও নেহা সরগম প্রধান অভিনয়শিল্পীদলে যোগ দেন।
ধারাবাহিকটির অধিকাংশই উত্তরপ্রদেশের মির্জাপুরে চিত্রায়িত হয়, এবং অন্যান্য স্থানের মধ্যে জৌনপুর, আজমগড়, গাজীপুর, লখনউ, রেবরেলি, গোরখপুর, ও বাণারসী উল্লেখযোগ্য। সঞ্জয় কাপুর চিত্রগ্রণের দায়িত্ব পালন করেন এবং মনন মেহতা ও অংশুল গুপ্ত সম্পাদনার দায়িত্ব পালন করেন। জন স্টুয়ার্ট এডুরি ধারাবাহিকটির আবহসঙ্গীতের সুরায়োজন করেন।
কাহিনি সংক্ষেপ
অখণ্ডনান্দ ত্রিপাঠি ওরফে কালিন ভাইয়া কোটিপতি কার্পেট ব্যবসায়ী ও মির্জাপুরের মাফিয়া ডন। তার ছেলে মুন্না অযোগ্য, ক্ষমতালিপ্সু উত্তরাধিকারী যে তার পিতার উত্তরাধিকার লাভের জন্য যে কোন কিছু করতে পারে। এক বরযাত্রায় সে গুলি করে বরকে খুন করলে তাকে আইনজীবী রামকান্ত পণ্ডিত ও তার দুই ছেলে গুড্ডু ও বাবলুর সাথে দ্বন্দ্বে জড়িয়ে পড়ে। কালিন ভাইয়ার তৎপরতায় গুড্ডু ও বাবলুর সাথে মুন্নার দ্বন্দ্বের সাময়িক অবসান হলেও পরবর্তীকালে তা বৃহৎ আকারে দাঁড়ায় যা একাধিক পক্ষের মধ্যে উচ্চাকাঙ্ক্ষা ও ক্ষমতার লড়াইয়ে পরিণত হয়।
হেরা ফেরি ৩
হেরা ফেরি ৩ একটি আসন্ন হিন্দি চলচ্চিত্র। মুভিটি পরিচালনা করেছেন ফরহাদ সামজি এবং এতে প্রধান চরিত্রে অভিনয় করবেন সুনীল শেঠি, অক্ষয় কুমার এবং পরেশ রাওয়াল। এটি ২০০৬ সালের চলচ্চিত্র ফির হেরা ফেরির সিক্যুয়েল এবং হেরা ফেরি ফিল্ম সিরিজের তৃতীয় কিস্তি।
বার্মায় ১৯৬৭-এর চীনা বিরোধী দাঙ্গা
চীন-বর্মী সম্পর্ক (১৯৪৯-১৯৫৩)
বার্মা ছিল প্রথম অ-কমিউনিস্ট দেশ যারা ১৯৪৯ সালের ২১শে সেপ্টেম্বর গণপ্রজাতন্ত্রী চীনকে প্রতিষ্ঠার পর স্বীকৃতি দেয়। বার্মা ও চীন তাদের সীমান্ত বিরোধ নিষ্পত্তি করে এবং অ-আগ্রাসন চুক্তিতে স্বাক্ষর করে। বার্মা কুওমিনতাংকে ও নির্বাসিত করে। ব্রিটেনের কাছ থেকে স্বাধীনতার পর বার্মা ইউ নু -এর অধীনে নিরপেক্ষ অবস্থান গ্রহণ করে যাতে বিদেশী হস্তক্ষেপ হ্রাস পায়। বিশেষ করে চীনা হস্তক্ষেপ।
পাউক ফাও যুগ (১৯৫৪-১৯৬৬)
১৯৫৪ সালে বার্মা ও চীন তাদের কূটনীতির পাউক ফাও ("ভাতৃত্বপূর্ণ ") যুগে প্রবেশ করে। এটি স্নায়ু যুদ্ধের সময় দুই দেশের মধ্যে উষ্ণ এবং উৎপাদনশীল সম্পর্কের সময় ছিল। মিয়ানমারে কমিউনিস্ট বিদ্রোহের অবসান এবং কোরীয় যুদ্ধে বার্মার অবস্থানের ফলে সম্পর্কের উন্নতি ঘটে। চীনের জন্য বার্মার সম্পর্ক চীন এবং পশ্চিম ব্লকের মধ্যে একটি বাফার প্রদান করে। ১৯৫৪ সালে চৌ এন-লাই এর প্রথম বার্মা সফরের সময় চীন ও বার্মা " শান্তিপূর্ণ সহাবস্থানের পাঁচটি নীতি " অনুসরণ করতে সম্মত হয়।
চীন-বর্মী সম্পর্কের অন্যান্য বিষয়গুলির মধ্যে রয়েছে সীমান্ত বিরোধ এবং বার্মার কমিউনিস্ট পার্টির অপারেশন কুওমিনতাঙ ।